### Beslutningstema

Det skal besluttes, om "Central Rengøring" som politikområde skal flytte fra Økonomiudvalget til Teknik- og Miljøudvalget.

### Historik

"Central Rengøring" er placeret på et politikområde under Økonomiudvalget og kommunale ejendomme er placeret på politikområdet "Teknik og Plan" under Teknik- og Miljøudvalget.

### Sagsfremstilling

Pr. 1. oktober 2022 er der i forbindelse med en organisationsændring sket en flytning af kommunale ejendomme til fagchefområdet Borger-, Digital og Ejendomsservice. I den forbindelse vil det af hensyn til den fremadrettede opgaveløsning være hensigtsmæssig, at central rengøring og kommunale ejendomme samles under samme politikområde.

Ved en samling nedlægges politikområdet "Central rengøring " under Økonomiudvalget og flyttes til politikområdet "Teknik og plan" under Teknik- og Miljøområdet. Samtidig foreslåes det, at navnet på politikområdet "Teknik og Plan" ændres til Teknik og Ejendomme".

### Direktionen indstiller,

at politikområdet "Central rengøring " under Økonomiudvalget flyttes til politikområdet "Teknik og plan" under Teknik- og Miljøområdet,

at navnet på politikområdet "Teknik og Plan" ændres til Teknik og Ejendomme, og

at indstillingen videresendes til Kommunalbestyrelsen.

Beslutning fra Økonomiudvalget, 19. januar 2023, pkt. 4:
Indstillingen anbefales.

### Beslutning

Indstillingen godkendt.